**Zmluva o poskytnutí služieb č. .............................**

uzavretá v zmysle ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej ako „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**Zákon o verejnom obstarávaní**“) (ďalej ako „**Zmluva**“)

medzi zmluvnými stranami

**Objednávateľ:**

**Názov:** **Slovenská inovačná a energetická agentúra**

**Sídlo:** Bajkalská 27, 827 99 Bratislava 27

**IČO:** 00 002 801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu/IBAN:** SK28 8180 0000 0070 0057 4161

**BIC kód:** SPSRSKBA

**Štatutárny orgán:** Ing. Alexandra Velická, PhD., generálna riaditeľka

**Právna forma:** štátna príspevková organizácia zriadená rozhodnutím ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedná osoba**: Mgr. art. Petronela Kolevská

**Kontakt**: telefón: +421 907 173 275, e-mail: petronela.kolevska@siea.gov.sk

(ďalej v texte ako **„Objednávateľ“**)

a

**Poskytovateľ:**

**Obchodné meno/názov:**

**Sídlo/miesto podnikania:**

**IČO:**

**DIČ:**

**IČ DPH:**

**Bankové spojenie:**

**Číslo účtu/IBAN:**

**BIC kód:**

**Štatutárny orgán:**

**Spoločnosť zapísaná v:**

**Vecne zodpovedná osoba:**

**Kontakt**: telefón:, e-mail:

(ďalej v texte ako **„Poskytovateľ“**)

(ďalej v texte ako **„Zmluvné strany“** alebo samostatne **„Zmluvná strana“**)

**Preambula**

1. Táto Zmluva je výsledkom verejného obstarávania uskutočneného podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktoré vyhlásil Objednávateľ v pozícií verejného obstarávateľa pod číslom NZ 4118 a ponukou Poskytovateľa.
2. Poskytovateľ vyhlasuje, že:
3. sa oboznámil a preskúmal všetky podmienky a okolnosti súvisiace s realizáciou predmetu tejto Zmluvy;
4. predmet Zmluvy je pre neho dostatočne zrozumiteľný, určitý a na základe svojej odbornej spôsobilosti, technického vybavenia, ako aj zamestnancov, ktorých má k dispozícií, prípadne iných osôb, ktoré pre neho pracujú na základe iného ako pracovného pomeru, resp. svojich subdodávateľov je schopný ho vykonať riadne, v celosti a na požadovanej odbornej úrovni v súlade s touto Zmluvou a všeobecne záväznými právnymi predpismi.

# Článok I.

# Predmet zmluvy

1. Predmetom Zmluvy je poskytovanie služieb Poskytovateľom, spočívajúcich v technickej podpore prevádzky, správy a priebežnej aktualizácii existujúcej webstránky Objednávateľa [www.vytvor.me](http://www.vytvor.me), vrátane zabezpečenia priebežnej aktualizácie a servisu systému napĺňania a administrácie príslušných databáz webstránky v rámci implementácie národného projektu Podpora rozvoja kreatívneho priemyslu na Slovensku, kód ITMS2014+: 313000J874 (ďalej len NP PRKP), a to riadne a včas, podľa špecifikácie a v rozsahu uvedenom v Prílohe č. 1 Zmluvy (ďalej len „Služby“ alebo „Predmet zmluvy“) a za podmienok dohodnutých  Zmluvou. Súčasne je Predmetom zmluvy záväzok Objednávateľa riadne a včas poskytnuté Služby prevziať, poskytnúť Poskytovateľovi všetku potrebnú súčinnosť a zaplatiť za ním poskytnuté Služby Cenu dojednanú touto Zmluvou, s ohľadom na Návrh uchádzača na plnenie kritéria zákazky NZ 4118, uvedený v Prílohe č. 2 Zmluvy.
2. Poskytovateľ bude poskytovať Služby v nasledujúcom rozsahu a forme:
3. Technická podpora prevádzky a servisu webstránky:
4. protokolárne prevzatie zdrojových kódov k existujúcej webstránke od poverených zamestnancov Objednávateľa a ich osadenie na vlastné vývojové a testovacie prostredie (server) Poskytovateľa, ktoré bude slúžiť ako prostredie pre vykonávanie a následnú skúšobnú prevádzku, pripomienkovanie a schválenie prípadných vynútených servisných úprav a priebežných aktualizácií webstránky Objednávateľom,
5. zabezpečenie komunikácie a úkonov súvisiacich so zverejnením a sprístupnením webstránky prostredníctvom zmluvného partnera Objednávateľa, poskytujúceho príslušný webhosting (s výnimkou uzavretia zmluvy a úhrady za služby webhostingu),
6. zabezpečenie systému a úkonov súvisiacich s rozosielaním administrátormi selektovaných a editovaných e-mailov na administrátormi určené adresy z príslušných databáz, resp. na zostavy e-mail adries generovaných z príslušných databáz automatickou formou,
7. zhromažďovanie dát a manipulácia s dátami získavanými prostredníctvom webstránky [www.vytvor.me](http://www.vytvor.me), ich zálohovanie minimálne 1x/24 hod., ich archivácia a ochrana počas doby platnosti tejto Zmluvy v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), zákonom NR SR č. 18/2018 o ochrane osobných údajov a o zmene a doplnení niektorých zákonov a v súlade s ostatnou príslušnou legislatívou, vrátane ich sprístupňovania povereným oprávneným administrátorom jednotlivých častí webstránky v režime dohodnutom s Objednávateľom,
8. stála technická podpora prevádzky webstránky každý pracovný deň v čase od 9.00 do 18.00 hod., poskytovaná vo forme telefonickej a on-line podpory odborne spôsobilým pracovníkom poskytovateľa.

Pre zodpovedanie otázok a poskytovanie konzultácií pri možnosti vzdialeného riešenia problému je postačujúca telefonická podpora, pre technické problémy/chyby systému, vyžadujúce servisný zásah zo strany Poskytovateľa, je potrebné nahlásiť technický problém/chybu systému elektronickou formou e-mailom na kontaktnú e-mailovú adresu Poskytovateľa technickej podpory. Konkrétny telefonický kontakt na poskytovanie technickej podpory a osobných konzultácií, určený na komunikáciu s poverenými administrátormi Objednávateľa, ako aj konkrétna e-mailová adresa určená pre nahlasovanie technického problému/chyby poverenými administrátormi Objednávateľa sú uvedené v samostatnej časti Prílohy č. 4.

1. odstránenie nahláseného technického problému/chyby systému najneskôr do 12 hod. od odoslania e-mailovej požiadavky Objednávateľom.
2. Aktualizácie webstránky v rozsahu max 24 hodín/mesiac:
3. priebežná aktualizácia existujúcich funkcionalít stávajúceho CMS systému vo vzťahu k aktuálnym potrebám implementácie projektu (s využitím dostupných riešení),
4. priebežný servis/úprava, resp. oprava porúch existujúcich funkcionalít webstránky,
5. priebežná aktualizácia obsahu a eventuálne štruktúry s ohľadom na možné legislatívne zmeny, zmeny riadiacej dokumentácie, príp. zmeny odborných činností NPPRKP, a to bez zmeny rozsahu webstránky,

#

# Článok II.

# Práva a povinnosti zmluvných strán

1. Objednávateľ je povinný:
2. poskytnúť Poskytovateľovi nevyhnutne potrebnú súčinnosť, a to najmä mu poskytnúť všetky nevyhnutne potrebné informácie na umožnenie plnenia Zmluvy,
3. najneskôr do 3 pracovných dní od nadobudnutia účinnosti tejto zmluvy, menovať kontaktné osoby Objednávateľa a poverených administrátorov webstránky za stranu Objednávateľa v rozsahu údajov, stanovenom formulárom, ktorý tvorí Prílohu č. 4 tejto zmluvy. Zoznam vo forme podľa Prílohy č. 4 zašle Objednávateľ Poskytovateľovi mailom na mailovú adresu uvedenú v záhlaví Zmluvy,
4. uhradiť Poskytovateľovi za riadne a včas poskytnuté služby cenu dohodnutú touto Zmluvou.
5. Poskytovateľ je povinný:
6. poskytnúť dohodnuté Služby riadne a včas, v súlade s podmienkami Zmluvy;
7. zabezpečiť, aby Služby podľa Zmluvy boli poskytované pracovníkmi s príslušnou odbornou spôsobilosťou a kvalifikáciou;
8. najneskôr do 3 pracovných dní od nadobudnutia účinnosti tejto zmluvy, menovať kontaktné osoby Poskytovateľa a pracovníka/pracovníkov Poskytovateľa poverených poskytovaním technickej podpory a priebežných telefonických konzultácií podľa tejto zmluvy poverených za stranu Poskytovateľa - v rozsahu údajov, stanovenom formulárom, ktorý tvorí Prílohu č. 4 tejto zmluvy. Zoznam vo forme podľa Prílohy č. 4 zašle Poskytovateľ Objednávateľovi mailom na mailovú adresu uvedenú v záhlaví Zmluvy,
9. v prípade vzniku nepredvídateľnej situácie na strane Poskytovateľa (napr. havária servera), zapríčiňujúcej nemožnosť poskytovať služby v rozsahu podľa tejto zmluvy, je Poskytovateľ povinný bezodkladne o vzniknutej situácii e-mailom informovať – v Prílohe č. 4 - určenú kontaktnú osobu Objednávateľa a zároveň, maximálne do 24 hod., zabezpečiť , na svoje náklady, obnovu poskytovaných služieb.
10. zachovávať mlčanlivosť o všetkých skutočnostiach, o ktorých sa pri plnení Zmluvy dozvedel, a to bez časového obmedzenia, aj po skončení zmluvného vzťahu, alebo pokiaľ sa informácie nestanú verejne známymi skutočnosťami. Porušenie tohto ustanovenia sa bude považovať za podstatné porušenie Zmluvy Poskytovateľom;
11. písomne upozorniť Objednávateľa bez zbytočného odkladu na nevhodnú povahu podkladov/informácií ním poskytnutých, alebo pokynov ním vydaných. V opačnom prípade Poskytovateľ zodpovedá za vady, ktoré použitím nevhodných podkladov alebo konaním na základe nevhodných pokynov Objednávateľa vznikli, ibaže Poskytovateľ nemohol túto nevhodnosť zistiť ani pri vynaložení odbornej starostlivosti, alebo na ich nevhodnosť Objednávateľa upozornil a ten na ich použití písomne trval.
12. Poskytovateľ vyhlasuje, že sú mu známe technické, kvalitatívne a iné podmienky pre poskytovanie služieb, a vyhlasuje, že disponuje takými technickými, materiálnymi a personálnymi kapacitami, oprávneniami a odbornými znalosťami, ktoré sú k riadnemu poskytovaniu služieb potrebné.
13. V prípade, že Poskytovateľ plní túto Zmluvu aj prostredníctvom subdodávateľov, zodpovedá za ich plnenie akoby plnil sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.
14. Zmluvné strany sa dohodli, že všetky skutočnosti, informácie a údaje, o ktorých sa dozvedeli v súvislosti so Zmluvou, sú dôvernými informáciami (ďalej len „dôverné informácie"), o ktorých sú Zmluvné strany povinné zachovávať mlčanlivosť, ak ďalej nie je dohodnuté inak.
15. Záväzok Zmluvných strán zachovávať mlčanlivosť nie je časovo obmedzený a  trvá aj po skončení zmluvného vzťahu.
16. Zmluvné strany sa zaväzujú, že dôverné informácie bez predchádzajúceho písomného súhlasu druhej Zmluvnej strany neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepovažujú členovia orgánov Zmluvných strán, zamestnanci Zmluvných strán, audítori alebo právni a iní poradcovia Zmluvných strán, ktorí sú viazaní ohľadnom im sprístupnených dôverných informácii povinnosťou mlčanlivosti na základe zmluvy alebo zákona.

Za porušenie povinnosti zachovávať mlčanlivosť podľa tohto článku sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich zo Zmluvy, ako aj ich použitie, pokiaľ sa stali verejne známymi alebo známymi zverejnením Zmluvy v Centrálnom registri zmlúv vedenom Úradom vlády SR v súlade s príslušnými právnymi predpismi.

1. Porušenie povinností Poskytovateľa v bodoch 5. – 7. tohto Článku sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.

**Článok III.**

# Podmienky poskytovania služieb

1. Služby špecifikované v Prílohe č. 1 Zmluvy ako „Technická podpora prevádzky, správa a priebežné aktualizácie existujúcej webstránky NP PRKP počas r. 2019“ bude Poskytovateľ poskytovať Objednávateľovi počas trvania Zmluvy priebežne a bez potreby zadávania osobitných požiadaviek tak, aby bola zabezpečená riadna správa, dostupnosť a chod webstránky Objednávateľa www.vytvor.me.
2. Povinnosť poskytnúť Služby podľa tejto Zmluvy si Poskytovateľ splní riadnym a včasným poskytnutím služieb Objednávateľovi v čase špecifikovanom Zmluvou.

# Článok IV.

# Miesto a termín plnenia

1. Miestom poskytovania Služieb je miesto sídla Objednávateľa.
2. Poskytovateľ sa zaväzuje poskytovať Služby po dobu od nadobudnutia účinnosti Zmluvy podľa Článku XIII. bod 4. do 31.12.2019, pričom prvým dňom poskytovania Služieb sa rozumie deň nasledujúci po dni nadobudnutia účinnosti Zmluvy podľa jej Článku XIII. bod 4.
3. Správa existujúcej webstránky Poskytovateľom začína v deň nadobudnutia účinnosti zmluvy, prebratie webstránky a jej plná funkcionalita pod správou Poskytovateľa musí byť zrealizovaná a sprevádzkovaná najneskôr do 31.01.2019, nasleduje štandardné poskytovanie služieb na mesačnej báze v zmysle zmluvy a odovzdanie projektu webstránky [www.vytvor.me](http://www.vytvor.me) subjektu určenému Objednávateľom (vo forme: všetky zdrojové kódy riešenia, administrátorská príručka (popis inštalácie a konfigurácie riešenia), prevádzková dokumentácia (popis potrebnej údržby, zálohovanie, logy, disková kapacita a pod.) musí byť protokolárne zrealizované najneskôr v posledný deň trvania tejto zmluvy .

# Článok V.

**Doba platnosti**

1. Zmluva sa uzatvára na dobu 12 kalendárnych mesiacov odo dňa nadobudnutia jej účinnosti podľa Článku XIII. bod 4.

# Článok VI.

# Cena poskytnutých služieb a platobné podmienky

* 1. Cena za Predmet plnenia podľa Zmluvy bola stanovená dohodou Zmluvných strán v súlade so zákonom NR SR č. 18/1996 Z. z. o cenách v znení neskorších zmien a predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 o cenách v znení neskorších zmien a predpisov, v celkovej cene za 12 kalendárnych mesiacov odo dňa nadobudnutia účinnosti Zmluvy       € bez DPH, t. j.       € s DPH. Podrobná špecifikácia ceny je stanovená v Prílohe č. 2.
	2. Cena za poskytnutie Služieb je cena konečná a zahŕňa všetky náklady a výdavky Poskytovateľa, súvisiace s poskytovaním Služieb Objednávateľovi. V prípade, že Poskytovateľ nebol pred uzatvorením Zmluvy platiteľom DPH, avšak po jej uzatvorení sa ním stane, nemá nárok na zvýšenie ceny o hodnotu DPH.
	3. Dohodnutú cenu za poskytnuté Služby je možné zmeniť len v prípadoch, ak počas ich poskytovania dôjde k zúženiu alebo rozšíreniu Predmetu zmluvy na základe dohody oboch Zmluvných strán vo forme písomného dodatku k Zmluve a pri dodržaní príslušných ustanovení zákona NR SR č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zmien a predpisov.
	4. Cenu za poskytnuté Služby bude Poskytovateľ fakturovať v mesačných termínoch.
	5. Riadne vystavenú a podpísanú faktúru za poskytnuté služby doručí Poskytovateľ Objednávateľovi najneskôr do 10-teho dňa kalendárneho mesiaca nasledujúceho po mesiaci, za ktorý je faktúra vystavená. Splatnosť faktúry je 30 dní.
	6. Faktúra musí obsahovať všetky náležitosti v súlade so všeobecne záväznými právnymi predpismi platnými na území Slovenskej republiky a všetky náležitosti podľa Zmluvy, špecifikáciu poskytnutých Služieb, označenie: NP PRKP kód ITMS 2014+: 313000J874 a špecifikáciu fakturovanej sumy. Ak faktúra nebude obsahovať náležitosti podľa Zmluvy alebo v nej budú uvedené nesprávne údaje, je Objednávateľ oprávnený vrátiť ju v lehote siedmich (7) pracovných dní odo dňa jej doručenia Poskytovateľovi so žiadosťou o opravu nesprávnych, resp. o doplnenie chýbajúcich údajov. V takomto prípade je plynutie lehoty splatnosti faktúry prerušené a nová lehota splatnosti začne plynúť doručením novej opravenej alebo doplnenej faktúry Objednávateľovi. Po túto dobu nie je Objednávateľ v omeškaní. Doručením opravenej a/alebo novej faktúry začína Objednávateľovi plynúť nová 30-dňová lehota splatnosti. Faktúra sa považuje za uhradenú dňom odpísania fakturovanej sumy z účtu Objednávateľa.
	7. Poskytovateľ berie na vedomie, že Objednávateľ neposkytuje žiaden preddavok ani zálohovú platbu.
	8. Ak je Zhotoviteľ identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, Zhotoviteľ nebude pri plnení Zmluvy fakturovať DPH. Vo svojej Kontraktačnej ponuke však musí uviesť príslušnú sadzbu a výšku DPH podľa zákona NR SR č. 222/2004 Z. z., Zákon o dani z pridanej hodnoty v znení neskorších zmien a doplnkov (ďalej len ako „Zákon o DPH“) a cenu vrátane DPH. Objednávateľ nie je zdaniteľnou osobou a v tomto prípade je/bude registrovaný pre DPH podľa § 7 Zákona o DPH a bude povinný odviesť DPH v SR v súlade s jeho ustanoveniami.

# Článok VII.

**Sankcie**

1. V prípade nedodržania termínu dodania Služieb (za ktorý je v tomto prípade považovaná situácia, keď Služby neboli poskytnuté riadne a včas alebo ak je Poskytovateľ v omeškaní s odstránením vád poskytnutých Služieb), nevzniká Poskytovateľovi nárok na úhradu ceny a Objednávateľ je oprávnený od Zmluvy odstúpiť v zmysle jej Článku X. bod 2. Tým nie je dotknutý nárok Objednávateľa na náhradu škody, ktorá mu vznikla nedodržaním termínu poskytnutia Služieb Poskytovateľom. Poskytovateľ je tiež v tomto prípade povinný zaplatiť zmluvnú pokutu vo výške 10% z celkovej ceny Predmetu zmluvy, a to najneskôr do 30 dní odo dňa doručenia výzvy na jej úhradu Objednávateľom. Zaplatením zmluvnej pokuty nie je dotknutý nárok Objednávateľa na náhradu škody, ktorá mu omeškaním Dodávateľa vznikne.
2. V prípade omeškania Objednávateľa s úhradou ceny za riadne vystavené a doručené faktúry je Poskytovateľ oprávnený požadovať od Objednávateľa úhradu úroku z omeškania v zákonom stanovenej výške.
3. V prípade porušenia povinnosti mlčanlivosti Dodávateľom podľa Článku II. body 5. – 7., má Objednávateľ právo na zaplatenie zmluvnej pokuty vo výške 500,00 € za každú vyzradenú skutočnosť jednotlivo. Uplatnením zmluvnej pokuty nie je dotknuté právo na náhradu škody. Zmluvnú pokutu je Poskytovateľ povinný zaplatiť do 15 dní odo dňa doručenia odôvodnenej výzvy zo strany Objednávateľa.

### **Článok VIII.**

### **Konflikt záujmov**

1. Poskytovateľ podpisom Zmluvy vyhlasuje, že mu nie sú známe žiadne skutočnosti, ktoré vykazujú znaky konfliktu záujmov, najmä ak by mohli narušiť alebo obmedziť hospodársku súťaž, porušiť princíp transparentnosti a princíp rovnakého zaobchádzania, ovplyvniť výsledok alebo priebeh verejného obstarávania, alebo iným spôsobom ovplyvniť ekonomický záujem Objednávateľa. Ak Objednávateľ zistí, a to aj dodatočne počas platnosti a účinnosti Zmluvy, že v procese verejného obstarávania došlo ku konfliktu záujmov, je oprávnený okamžite od Zmluvy odstúpiť a má nárok na zaplatenie zmluvnej pokuty vo výške 50% celkovej ceny Predmetu zmluvy, určenej v Článku VI. bod 1. Zmluvy. Zmluvnú pokutu je Poskytovateľ povinný zaplatiť do 15 dní odo dňa doručenia písomnej výzvy Objednávateľa na úhradu zmluvnej pokuty.
2. Odstúpením od Zmluvy zo strany Objednávateľa nie je dotknutý jeho nárok na zaplatenie zmluvnej pokuty. Nárok na náhradu škody vzniknutej Objednávateľovi tým nie je dotknutý.

### **Článok IX.**

### **Zmeny Zmluvy**

1. Zmeny a doplnky k Zmluve je možné robiť len písomnými dodatkami, podpísanými oprávnenými zástupcami oboch Zmluvných strán, ktoré budú jej neoddeliteľnou súčasťou a ktoré musia byť v súlade s § 18 zákona NR SR č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. K návrhom dodatkov sa Zmluvné strany zaväzujú vyjadriť v lehote 3 pracovných dní odo dňa doručenia návrhu dodatku druhou Zmluvnou stranou.

# Článok X.

# Ukončenie Zmluvy

* 1. Zmluvu je možné, pred uplynutím dohodnutej doby jej platnosti, ukončiť:
1. odstúpením v zmysle ustanovenia § 344 a nasl. Obchodného zákonníka. V takom prípade si Zmluvné strany nevracajú už navzájom poskytnuté plnenia,
2. výpoveďou,
3. Dohodou.
	1. Podstatným porušením zo strany Poskytovateľa podľa ustanovenia § 344 a nasl. Obchodného zákonníka sa na účely Zmluvy rozumie:
4. omeškanie Poskytovateľa s poskytnutím Služieb, odstránením porúch alebo odstránením vád poskytnutých Služieb, ak Poskytovateľ neposkytne Služby riadne a včas alebo neodstráni poruchy, resp. vady alebo ak Objednávateľ písomne vyzve Poskytovateľa na odstránenie porušenia a zjednanie nápravy ani v dodatočnej primeranej lehote určenej mu na tento účel Objednávateľom v písomnej výzve, ktorá však nesmie byť kratšia ako 2 kalendárne dni,
5. porušenie povinnosti mlčanlivosti zo strany Poskytovateľa,
6. ak ešte nedošlo ani k čiastočnému plneniu a výsledky administratívnej kontroly vykonanej zo strany oprávneného orgánu neumožňujú financovanie plnenia Zmluvy.
	1. Objednávateľ je tiež oprávnený odstúpiť od Zmluvy, ak dodatočne zistí, že Zmluva nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
	2. Poskytovateľ je oprávnený odstúpiť od Zmluvy v prípade, ak je Objednávateľ v omeškaní s úhradou faktúr aj po uplynutí dodatočnej primeranej lehoty, ktorá nesmie byť kratšia ako 10 dní.
	3. Pokiaľ porušujúca Zmluvná strana neuskutoční nápravu ani v primeranej dodatočnej lehote uvedenej vo výzve, druhá Zmluvná strana môže bezodkladne písomne od Zmluvy odstúpiť.
	4. Odstúpenie je účinné dňom jeho doručenia druhej Zmluvnej strane. Nárok odstupujúcej Zmluvnej strany na zmluvnú pokutu a náhradu škody tým nie je dotknutý.
	5. Objednávateľ môže Zmluvu písomne vypovedať aj bez uvedenia dôvodu s výpovednou dobou 10 kalendárnych dní, ktorá začne plynúť od prvého dňa mesiaca nasledujúceho po mesiaci, v ktorom bola písomná výpoveď doručená Poskytovateľovi.
	6. Pre prípad vypovedania Zmluvy ktoroukoľvek zo Zmluvných strán platí, že Poskytovateľ má nárok na úhradu dovtedy riadne a včas poskytnutého plnenia, ktoré bolo akceptované Objednávateľom v Reporte o poskytnutých službách, a to bez ohľadu na to, či splatnosť faktúry za uvedené plnenie nastala pred vypovedaním Zmluvy alebo po jej vypovedaní.
	7. Zmluvu možno ukončiť aj písomnou dohodou, a to ku dňu uvedenému v takejto dohode, pričom si si v nej Zmluvné strany vysporiadajú aj vzájomné nároky vzniknuté z poskytnutých plnení alebo porušených povinností.
	8. Zánikom Zmluvy nie je dotknutý nárok Zmluvných strán na náhradu škody vzniknutej porušením povinností druhou stranou ako aj iné nároky vzniknuté v súvislosti s porušením ustanovení Zmluvy, nároky Objednávateľa vyplývajúce z poskytnutých záruk, ustanovenia Zmluvy vzťahujúce sa k riešeniu sporov medzi zmluvnými stranami a iné ustanovenia, ktoré podľa prejavenej vôle Zmluvných strán alebo vzhľadom na svoju povahu majú trvať aj po zániku Zmluvy.

**Článok XI.**

# Okolnosti vylučujúce zodpovednosť

1. Za okolnosti vylučujúce zodpovednosť sa považuje prekážka, ktorá nastala nezávisle od vôle Zmluvnej strany a bráni jej v splnení jej zmluvných povinností, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase vzniku záväzku túto prekážku predvídala.
2. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
3. Účinky vylučujúce zodpovednosť sú obmedzené iba na dobu, pokiaľ trvá prekážka, s ktorou sú tieto účinky spojené.
4. Zmluvné strany sa navzájom dohodli, že o vzniku a zániku okolnosti vylučujúcej zodpovednosť sa budú bez meškania písomne informovať spôsobom uvedeným v tejto Zmluve.
5. V prípade vzniku okolnosti vylučujúcej zodpovednosť (vyššej moci) sa obidve strany zaväzujú urobiť také opatrenia, aby bol naplnený účel Zmluvy.

**Článok XII.**

# Ostatné ustanovenia

1. Poskytovateľ je povinný umožniť a strpieť výkon finančnej kontroly/auditu/overovania, vykonávaný zo strany poverených zástupcov SIEA a tiež oprávnených osôb v zmysle príslušných právnych predpisov SR a právnych aktov EÚ, súvisiaci s predmetom tejto zmluvy, a to kedykoľvek počas platnosti a účinnosti Zmluvy o poskytnutí NFP na realizáciu NPPRKP a/alebo po skončení účinnosti Zmluvy o poskytnutí NFP na realizáciu NP PRKP do 31. 12. 2028, ktorá je uzatvorená medzi SIEA a Ministerstvom školstva, vedy, výskumu a športu SR, v zastúpení Ministerstvom hospodárstva SR, dňa 13.10.2017, v znení jej dodatku č. 1 zo dňa 27.08.2018.
2. Strpieť výkon kontroly/auditu/overovania podľa predchádzajúceho bodu a poskytnúť plnú súčinnosť pri výkone takejto kontroly/auditu/overovania oprávneným zástupcom SIEA a tiež subjektu oprávnenému vykonávať kontrolu/audit podľa čl. 12 prílohy č. 1 Zmluvy o poskytnutí NFP (Všeobecné zmluvné podmienky), podľa zákona o príspevku z EŠIF, podľa článku 72. Nariadenia Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006, Ú. v. EÚ L 347, 20.12.2013, s. 320 – 469 (ďalej len „všeobecné nariadenie“) a/alebo subjektom a osobám povereným oprávnenými orgánmi podľa zákona o príspevku z EŠIF a podľa článku 72 všeobecného nariadenia na výkon kontroly/auditu, a tiež ostatným orgánom kontroly v zmysle dotknutých všeobecne záväzných právnych predpisov Slovenskej republiky a právnych aktov Európskej únie.
3. Písomnosti podľa Zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať faktúry, výpoveď Zmluvy, prípadne odstúpenie od Zmluvy. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhej Zmluvnej strany o prijatí písomnosti (elektronickými prostriedkami alebo faxom).
4. Písomnosti doručované poštou sú považované za doručené prevzatím alebo odmietnutím prevzatia zásielky, a ak ich zmluvná strana neprevezme na adrese uvedenej v Zmluve, alebo na korešpondenčnej adrese písomne oznámenej zmluvnej strane, považujú sa písomnosti za doručené tretím dňom od uloženia zásielky na pošte; v prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
5. Poskytovateľ je oprávnený postúpiť práva a povinnosti, resp. pohľadávky a záväzky zo Zmluvy v prospech tretej osoby výlučne na základe predchádzajúceho písomného súhlasu Objednávateľa.

Zmluvné strany vyhlasujú, že v zmysle ustanovenia § 13 zákona Národnej rady SR č. 18/2018 Z. z. o ochrane osobných údajov a o zmene a doplnení niektorých zákonov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, budú spracovávať osobné údaje, s ktorými prídu do styku pri plnení Zmluvy, výlučne za účelom jej plnenia a jej archivácie podľa príslušných právnych predpisov. Osobné údaje budú spracované v súlade s vyššie uvedenými právnymi predpismi. Po skončení platnosti Zmluvy a uplynutí zákonných lehôt budú všetky osobné údaje vymazané.

# Článok XIII.

# Záverečné ustanovenia

1. Právne vzťahy touto Zmluvou neupravené sa riadia ustanoveniami Obchodného zákonníka a ostatnými právnymi predpismi platnými v Slovenskej republike.
2. Ak bude akékoľvek ustanovenie tejto Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá a Zmluvné strany sa vzájomne zaväzujú, že uzatvoria k Zmluve písomný dodatok s cieľom nahradiť tie ustanovenia, ktoré stratili platnosť, alebo sa stali nevymožiteľnými. Formulácia a znenie dodatku musia byť najviac podobné pôvodnému zámeru uzavretia Zmluvy, aby bol zachovaný jej účel, pri rešpektovaní nových faktov, bez ujmy pre ktorúkoľvek zo Zmluvných strán a pri dodržaní zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
3. Rôzne výklady právnych otázok akéhokoľvek druhu sa budú riešiť v prvom rade vzájomnou dohodou Zmluvných strán. Prípadné spory, o ktorých sa zmluvné strany nedohodnú, budú postúpené na rozhodnutie vecne a miestne príslušnému súdu Slovenskej republiky.
4. Zmluva nadobúda platnosť dňom jej podpisu oboma Zmluvnými stranami. Zmluva nadobúda účinnosť dňom nasledujúcom po dni jej zverejnenia v Centrálnom registri zmlúv. Rámcová dohoda je povinne zverejňovanou zmluvou podľa príslušných právnych predpisov (§ 5a zákona číslo 211/2000 Z. z., o slobodnom prístupe k informáciám a § 47a zákona číslo 40/1964 Zb. v znení neskorších predpisov (Občiansky zákonník).
5. Zmluva je vyhotovená v troch (3) rovnopisoch, dva (2) sú určené pre Objednávateľa a jeden (1) pre Poskytovateľa.
6. Neoddeliteľnou súčasťou Zmluvy sú nasledovné prílohy:
7. Príloha č. 1 – Podrobná špecifikácia predmetu Zmluvy a rozsah poskytovaných služieb,
8. Príloha č. 2 – Podrobná špecifikácia ceny služieb – Návrh uchádzača na plnenie kritéria,
9. Príloha č. 3 – Výpis z Obchodného/Živnostenského registra SR Poskytovateľa alebo iného profesijného registra ,
10. Príloha č. 4 – Formulár pre menné zoznamy kontaktných osôb a administrátorov webstránky poverených jednotlivými zmluvnými stranami.
11. Zmluvné strany prehlasujú, že si túto Zmluvu prečítali, jej obsahu porozumeli a súhlasia s ním, Zmluvu uzatvorili slobodne, vážne, bez tiesne a nevýhodných podmienok a v predpísanej forme, na znak čoho ju podpisujú.

V Bratislave dňa .......................V       dňa

**Za Objednávateľa: Za Poskytovateľa:**

**.................................................. .......................................................**

**Slovenská inovačná a energetická agentúra**

Ing. Alexandra Velická, PhD.

generálna riaditeľka

Príloha č. 4 – Formulár pre menné zoznamy kontaktných osôb a administrátorov webstránky poverených jednotlivými zmluvnými stranami

**Kontaktné osoby Objednávateľa:**

Meno:

Priezvisko:

Osobné tel. číslo na služobný mobil pracovníka:

Osobná (služobná) e-mail adresa:

**Kontaktné osoby Poskytovateľa:**

Meno:

Priezvisko:

Osobné tel. číslo na služobný mobil pracovníka:

Osobná (služobná) e-mail adresa:

**Administrátori webstránky na strane Objednávateľa:**

Meno:

Priezvisko:

Osobné tel. číslo na služobný mobil pracovníka:

Osobná (služobná) e-mail adresa:

**Pracovníci Poskytovateľa poskytujúci on-line technickú podporu, telefonické konzultácie a servis webstránky (odstraňovanie porúch):**

Meno:

Priezvisko:

Osobné tel. číslo na služobný mobil pracovníka:

**Kontaktné telefonické číslo Poskytovateľa určené na príjem telefonátov zo strany poverených administrátorov webstránky určených na strane Objednávateľa** (konzultácie, on-line podpora a navigácia) - t. j telefónne číslo (všeobecné) vyčlenené Poskytovateľom na komunikáciu s poverenými pracovníkmi Objednávateľa v rozsahu stanovenom touto zmluvou:

**Kontaktná e-mail adresa Poskytovateľa určená na príjem e-mailového nahlasovania porúch** webstránky, vyžadujúcich servisný zásah zo strany Poskytovateľa, nahlasovaných poverenými administrátorov webstránky určených na strane Objednávateľa (konzultácie, on-line podpora a navigácia):